system: Persuna:
- vegliadetgna: > 70 onns
- schlattaina: feminin
- liug: Ruschein, derivonza: Foppa

question: Tgei datti tut en tiu vitg / tiu marcau da veser? Nua ei tiu liug preferiu?

answer: Leu nua che jeu stun, dat ei ina survesta magnifica che semida mintga gi - tut tenor l'aura. Jeu savess passentar uras ed uras cun mirar en la cuntrada. Tier nus dat ei ina stizun dil vitg, la ruina d'in casti, ina collina prehistorica cun cuppas d'unfrenda, ina baselgia, treis capluttas, zacontas fontaunas publicas, casas bialas e meins bialas, clavaus stgir brins che raquentan historias da temps vargai, vias e streglias, finiastras e lautgets ornai cun fluras, ina massa glieud aviarta e simpatica e per cletg era affons. In da mes loghens preferi ei a casa mia.